钦定古今图书集成/明伦汇编/氏族典/第053卷 > 韦建
## 钦定古今图书集成/明伦汇编/氏族典/第053卷 > 韦建

按《十国春秋》，“吴韦建少居太祖军中，常从征讨，以膂
力闻。后隶虔州王琯为裨将。郡境旷远，旁接谿洞，群
盗充斥，建率励勇士捕获，百姓赖之。累迁诸军都虞
候、左街使，出为袁州刺史。建不知书而性浑厚，清静
自处，无所侵挠，郡中大治。居数年，入为统军，事睿帝
甚谨。唐禅，代出为武昌军节度使。卒年八十。”